Document ID: 32004R1893

KOMISJONI MÄÄRUS (EÜ) nr 1893/2004,
29. oktoober 2004,
millega muudetakse määrust (EÜ) nr 815/2004, milles sätestatakse üleminekumeetmed piima ja piimatoodete ekspordi kohta vastavalt määrusele (EÜ) nr 174/1999 seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega Euroopa Liiduga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku,
ning arvestades järgmist:
(1)
Komisjoni 19. märtsi 2004. aasta otsusega 2004/280/EÜ, milles sätestatakse üleminekumeetmed teatavate Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias ja Slovakkias (edaspidi “uued liikmesriigid”) saadud loomsete toodete turustamiseks, (1) nähakse ette meetmed, millega hõlbustatakse uutes liikmesriikides üleminekut kehtivalt süsteemilt ühenduse veterinaaria-alaste õigusaktide kohaldamisest tulenevale süsteemile. Vastavalt nimetatud otsuse artiklile 3 lubavad liikmesriigid 1. maist kuni 31. augustini 2004 kaubelda toodetega, mis on saadud enne ühinemise kuupäeva uute liikmesriikide ettevõtetest, tingimusel et tooted kannavad asjaomase ettevõtte ühenduse ekspordi tervisemärki ja neile on lisatud dokument, mis tõendab, et need on toodetud vastavalt nimetatud otsusele.
(2)
Sellest tulenevalt on komisjoni määruses (EÜ) nr 815/2004 (2) sätestatud, et toodete puhul, mis vastavad otsuse 2004/280/EÜ artikli 3 nõuetele ja millega lubatakse kaubelda 1. maist kuni 31. augustini 2004, on õigus saada eksporditoetust.
(3)
Komisjoni otsusega 2004/700/EÜ nähakse ette otsuse 2004/280/EÜ artikli 3 sätete pikendamine 30. aprillini 2005. Seepärast on asjakohane pikendada ka määruse (EÜ) nr 815/2004 artikli 1 sätteid.
(4)
Vastavalt tuleks muuta määrust (EÜ) nr 815/2004.
(5)
Selleks et vältida vasturääkivusi ettevõtjate jaoks, tuleks käesolevat määrust kohaldada alates 1. septembrist 2004.
(6)
Käesolevas määruses sätestatud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 815/2004 muudetakse järgmiselt.
1)
Artikli 1 esimeses lõigus asendatakse kuupäev “31. august 2004” kuupäevaga “30. aprill 2005”.
2)
Artikli 2 teises lõigus asendatakse kuupäev “31. august 2004” kuupäevaga “30. aprill 2005”.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 1. septembrist 2004 kuni 30. aprillini 2005 vastuvõetud ekspordideklaratsioonide suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. oktoober 2004

Labels: 3
15
17